Bosnia-Hertsegovinan armeija

Bosnia-Hertsegovinan armeija ( ) oli Bosnia-Hertsegovinan tasavallan asevoimat, jotka tasavalta perusti vuonna 1992 Bosnian sodan alettua. Sodan päättäneen Daytonin rauhansopimuksen allekirjoittamisen jälkeen vuonna 1995 joukoista muodostettiin Bosnia-Hertsegovinan valtiollinen armeija.

Perustaminen 
Armeija perustettiin 15. huhtikuuta 1992 pian Bosnian sodan alettua. Sen ytimen muodostivat aktiivipalveluksessa olevat 30 000 poliisia ja reservin 20 000 poliisia. Tammikuussa 1993 armeijan vahvuudeksi arvioitiin 261 000 miestä.

Ennen Armijan perustamista oli perustettu joukko puolisotilaallisia yksiköitä ja kodinturvajoukkoja. Näistä paikalliset Isänmaallsen liiton ja tasavallan aluepuolusjoukot liitettiin osaksi armeijaa ja lisäksi perustettiin puolisotilaallisia joukkoja kuten Vihreät baretit ja Mustat joutsenet. Muina ryhmittyminä olivat aseistettuja rikollisjoukkoja sekä olivat Jugoslavian liittoarmeijan entisistä sotilaista ja poliiseista koostuneet yksiköt.

Armeija oli perustettaessa heikosti aseistettu ja siltä puuttui erityisesti raskaita aseita kuten panssarivaunuja. Sen ensimmäisenä komentajana oli Sefer Halilovic.

Vuonna 1992 70 prosenttia Bosniasta oli Jugoslavian liittoarmeijan valvonnassa ja edelleen Bosnian serbiarmeijan hallussa. Sarajevo oli piiritettynä. Käsiasein varustettu Armija puolusti Sarajevoa, jonne oli piirityksen vuoksi vaikea toimittaa täydennyksiä.

Vuosi 1993 ei muuttanut juurikaan tilannetta Serbien ja Armijan välisiä rajalinjoja. Kroatian-Bosnian sota alkoi Keski-Bosniassa ja Hertsegovinassa ja erityisesti Mostarin alueella. Serbien aseistamana ja tuella HVO aloitti hyökkäyksen Armijaa vastaan. Armija torjui hyökkäyksen aloittaen oman vastahyökkäyksensä Neretva 93. Bosniakkien ja kroaattien sotiessa keskenään serbit valtasivat alaa eteläisessä itäisessä Bosniassa. Kun Armija valmisteli uutta hyökkäystä kroaatteja vastaan, bosniakkien ja kroaattien välille solmittiin rauha, mikä mahdollisti Bosnian kroaattiarmeija HVO ja Armija hyökkäyksen serbejä vastaan. 

Vuonna 1995 Armija BiH ja Kroatian armeija hyökkäsivät yhdessä serbejä vastaan menestyksekkäästi operaatio Sana 95:ssa ja Operaatio Myrskyssä.

Organisaatio 
Armeija koostui seitsemästä armeijakunnasta.
 1. armeijakunta: Sarajevo (päämaja), Goražde
 2. armeijakunta: Tuzla (päämaja), Doboj, Bijeljina, Srebrenica, Zvornik ja Tešanj
 3. armeijakunta: Zenica (päämaja), Gornji Vakuf, Vitez, Visoko ja Lašva-joen laakso
 4. armeijakunta: Pääosin Mostar (HQ) Livno, Tomislavgrad ja Trebinje
 5. armeijakunta: Bihać (HQ), Bužim ja Bosanska Krajina
 6. armeijakunta: Konjic (HQ)
 7. armeijakunta: Jajce ja Travnik (HQ)

Kenraaleja 
 Sefer Halilović (ensimmäinen komentaja)
 Jovan Divjak (toinen komentaja)
 Stjepan Šiber (kolmas komentaja)
 Rasim Delić (komentaja)
 Mustafa Hajrulahović Talijan (1: armeijakunnan komentaja)
 Atif Dudaković (5:nnen armeijakunnan toinen komentaja)
 Ramiz Dreković (4:nnen armeijakunnan ensimmäinen komentaja)
 Mehmed Alagić (7:nnen armeijakunnan ensimmäinen komentaja)
 Željko Knez (2:nnen armeijakunan ensimmäinen komentaja)

Lähteet

Viitteet

Aiheesta muualla 
 Army of the Republic of Bosnia and Herzegovina 

Bosnian sota